Petel.bg - новини - Започна се: Изнасяме се с 50 коли в минута за празниците!\nЗапочна се: Изнасяме се с 50 коли в минута за празниците!\n19.09.2015 / 07:50 2\nСредно с по 40-50 коли в минута се изнасяха жителите на столицата вчера за няколкото почивни дни, съобщиха униформени от „Пътна полиция”, които контролираха трафика. По неофициални данни между 300 и 500 хиляди души ще напуснат София за дългия уикенд, като голяма част от тях ще бъдат на гости у роднини. Около 150-200 хиляди се очакват да прекарат почивката извън страната.\nОколо 48 000 българи ще отидат в Гърция през празниците, около 12 000 ще посетят Турция. Следващите предпочитани направления според броя на българските туристи са Македония, Сърбия, Германия, Великобритания и Испания, обясни пред „Телеграф” Румен Драганов, шеф на Института за анализи и оценки в туризма.\nСредно около 31 млн. лева на ден или по 1,3 млн. лв. на час ще изхарчат българите, които са се отправили на път през четирите почивни дни, допълва блиц. Няма нито един отказ от пътуване заради последните проблеми с бежанците, заяви Румен Драганов. Маршрутите са подбрани така, че да избягват „мигрантите”. Пътуващите за Турция дори няма да видят никой от бежанците от разположените между Одрин и гръцката граница, успокои Драганов.\nВътре в страната се очакват около 280 000 пътувания. Те са насочени главно към Черноморието, където нощувките и цените в момента са с около 30% по-ниски в сравнение с летния сезон. 3,5 млн. пътувания до морските курорти и селищата са направили българските туристи между май и септември. Някои нашенци са ходили по няколко пъти на море – използват уикенди и когато се събират повече почивни дни, обясни Драганов.\nНай-натоварени през вчерашния ден бяха изходите на София в посока магистрала „Тракия”, както и „Ботевградско шосе”, откъдето и шофьорите се качват на магистрала „Хемус”, която все още е в ремонт и се очакват тапи. Трасетата, където през целия следобед униформени полицаи опитваха да преборят задръстванията, бяха от Орлов мост по булевард „Цариградско шосе” в посока Пловдив и Варна, от „Цар Борис III” към Пернишко шосе до Сандански, Банско или Гърция и от бул. „Сливница” и по бул. „Европа” в посока Сърбия. От Гранична полиция очакваха най-много трафик да има традиционно към граничните пунктове Кулата и Маказа.\n2\t(преди 4 години)\nРейтинг: 34 | Одобрение: 4\n"Софиянци" си отиват по селата, нищо, че всичко, което не е София е прованс


????+ :: Анджело Бадаламенти се завръща\nАнджело Бадаламенти се завръща във филмовата музика чрез новия "Туин Пийкс".\nКултовият сериал се подновява след четвъртвековно прекъсване. Режисьор отново ще е Дейвид Линч, който все пак се съгласи да се заеме с проекта, макар първоначално да отказа след разногласия с продуцентите.\nУспехът на първия сериал, излъчван в началото на 90-те години, се дължеше до голяма степен и на великолепната музика на Анджело Бадаламенти, взел "Грами" тъкмо заради работата си по оригиналния "Туин Пийкс". Сега американецът ще напише и музиката за новия сериал.\nБадаламенти е роден преди 78 години в Бруклин, Ню Йорк, в семейство на италиански имигранти. Съвместната му работа с Дейвид Линч включва още филмите "Синьо кадифе" (1986), "Диво сърце" (1990) и "Мълхоланд Драйв" (2001). Композиторът е работил и с групите Anthrax и Orbital.\nЗавръщането на Бадаламенти в "Туин Пийкс" бе обявено от Шерилин Фен, изиграла една от главните роли в оригиналния сериал. Актрисата ще участва и в новия "Туин Пийкс". Ролята й обаче е изменена, тъй като Фен е вече на 50 години и няма как да бъде предишната изкусителка. /БГНЕС


Започни нещо свое ( част 2 ) - Deyana.eu\nWritten by Деяна Published on 30.11.2018 in Само за жени ли?\nЗапочни нещо свое!\nНа теб, на Вълшебницата в теб и е необходимо.\nНа палавото, диво момиче, което обича да пробва как нещата се правят. Направила ги веднъж не спира, а ги разваля, за да може следващият път да ги направи още по-добре.\nКогато си била дете със сигурност си имала цветни кубчета, от които с часове си се опитвала да направиш висока кула.\nКубче след кубче внимателно си ги слагала едно върху друго. Ако са се сгромолясвали си започвала наново.\nИмала си търпение, да го правиш пак и пак, докато не направиш така, че да се получи най-високата възможна кула.\nПосле доволна от резултата си викала мама и татко :\nа след това с блеснали от радост очи си бутвала кулата за да започнеш отново друга, но по-сложна конструкция.\nВълшебницата в теб помни това усещане.\nУсещане за цел и щастие от постигане на целта.\nУсещане за радост, от споделянето на резултата и усещанеза устрем, когато целта е постигната и точно заради това се е появила нова цел и желание за нова по-усложнена конструкция.\nИграейки с кубчетата малката Вълшебница за пръв път е разбрала какво е това щастие.\nТова, което извира някъде дълбоко отвътре когато трудностите са преодолени и целта е постигната.\nДо този момент, малкото момиченце е било щастливо, когато някой нещо е правел за него: гушкал го е , подсушавал е мокрите му пелени, давал му е вкусна храна, пеел му е песни, играел си е с него, бил е щастлив и това щастие е преливало и в малкото момиченце. С построяването на кулата от дървени кубчета, малкото момиченце е получило същото усещане, но този път нямало външна причина за това.\nНямало нищо отвън, което да го кара да се чувства\nТова чувство идвало от него самото и от факта, че е сътворило нещо и така е постигнало целта си.\nДокато растем попадаме в различни социални общности: рождено семейство, детска градина, училище, университет, работно място, наше си семейство.\nВсяко от тези общности си има свои ценности, традиции, вярвания и обичай и според тях и различни цели.\nСоциалните общности са обединение на по-голям брой хора и съвсем нормално е техните ценности и цели да са по-шумни и по-категорични. Така всяка от тези общности за „наше добро“ са се опитвали( или се опитват ) да ни моделират и да наложит да ги следваме.\nАко ценностите и целите са близки или се доближават до нашите ценности и цели продължаваме и сме част от тази общност . Правим го без големи търкания и конфликти.\nРазминават ли се обаче Вълшебницата намира начин как да ни покаже, че нещо не е наред.\nМога да продължа с описание на това как това се проявява. Как започваме да губим пари, здраве, връзки, но няма да го направя.\nПо-важно е как да не стигаме до там или ако вече се е заформил чек лист със загуби бързичко да направим превключване.\nБелият лист върху, който изписваме личните ни цели, посочваме период за тяхното изпълнение, избираме стратегия и съставяме план и стъпки за неговото изпълнение е пропускът ни към един удовлетворяващ изпълнен с вълшебства живот.\nВсички се стремим към щастие и успех , но те са резултат от личното ни предвижване. Получават се като резултат от мисловна нагласа и метод, чрез който изграждаме мисловната си нагласа.\nКой ще бъде този метод( писане на блог, поддържане на инстаграм профил, писане на книга, правене на снимки, на бижута, на курсове по йога, изграждане на собствена общност от потребители на услуги или продукти), зависи от личните ни таланти, предпочитания или случайности, които съдбата ни е подарила.\nЧрез изучаване на метода и извършване на конкретни действия, ние създаваме мисловна нагласа. Създаваме си собствени умения, ценности и вярвания. Те пък ни изграждат като самостоятелни, уверени, че заслужават и приет изобилието на живота хора.\nЗатова да започваме.\nВ следващите няколко публикации ще ти представя няколко метода, с които можеш от самото начало да започнеш и изучавайки ги да създадеш нещо свое. Всеки от тези методи е специфичен, ще те направи част или ще доведе до създаването на специфична общност. Всеки метод изисква усвояването на специфични умения.\nНякои от тях може да са ти приятни и да ги правиш с лекота и удоволствие. Други да ти създават явен дискомфорт и да те предизвикват да излезеш категорично от зоната си на комфорт, но независимо от всичко, искам да те подкрепя да започнеш и след това да продължиш.\nВсички се стремим към наградата и блаженството на изпитваното удоволствие, затова довери се на процеса и не се отказвай.\nБъди мила към себе си!\nНаслаждавай се на всеки един етап, на всяко научено нещо, на всяка стъпка, на всеки скрит отговор, на всеки завой или кръстопът по пътя.\nАко си си поставила цели, които въпреки усилията и влаганата енергия не можеш да осъществиш, не бързай да сменяш метода.\nОтдели време и дай пространство случващото с теб самата да се развие.\nВземи колкото можеш повече от направения избор.\nАко обаче въпреки проявените търпение и усърдие не получаваш удовлетворение, имай силата да смениш метода или да го оставиш на стоп пауза.\nНасочи вниманието си към друг метод, който ще те научи на друго и ще развие у теб умения, които могат да са полезни за постигане на първоначалните ти цели.\nНяма начин да не забеляза, че досега не споменавам думата пари.\nПравя го съвсем умишлено.\nПарите са резултат от ползите, които създаваме за другите.\nТе са енергията, която съвсем естествено се връща при нас, след като мисловната ни нагласа е в синхрон с изобилието на света.\nКолкото по-малко се вторачваме само в резултата, а сме естествени, отворени, любопитни, готови да приемаме, да се учим и да действаме целенасочено, толкова по-бързо получиме и материално удовлетворение от извършената работа.\nАко ги няма резултатите, които искаме необходимо е да научим и променим още нещо.\nВ този ред от мисли арогантността е първото нещо, с което би било добре да се разделим.\nНе знам, в кой етап на твоя път прочиташ тези думи. Ако това е първата статия от мен, която ти попада бих те подкрепила да прочетеш и останалите от раздела „Само за жени ли?“ . Ако още не си направи техниките, които съм споменала, направи ги сега, за да си наясно, какво обичаш да правиш и какво е важно за теб.\nТази яснота ще ти помогне да избереш метод и действия, които да дадат инструменти на Вълшебницата в теб да твори и да ликува.


Ден на таланта 2018Ⓡ\nЗа поредна година учениците от СУ „Васил Левски“, гр. Гълъбово организираха свой празник на таланта!\nУчениците от всички класове подготвиха за своите родители, учители и гости на Дом на културата „Енергетик“ песни, танци, скечове, приказки, спортни съчетания, представления и много други изненади.\nПодаване онлайн заявления за кандидатстване след 7 клас\nPismo RD-16-3889 podavane online zaiavlenia za kandidatstvane sled 7 klas\nОтборът по футбол на СУ „Васил Левски“, гр. Гълъбово в състав: Росен Стоянов, Боян Славов, Христо Колев, Станимир Петков, Денислав Вълков, Мартин Асенов, Десислав Славов, Яне Бюрюлев, Борислав Тодоров, Янис Янев взе участие в Зоналния турнир на Купа „Coca-Cola“ 2018 заедно с 28 отбора от област Стара Загора и Сливен. Нашите момчета завоюваха престижното II място. Браво, лъвчета!\nЗаповядайте на 9 май 2018 г. от 9.00 ч. в двора на СУ „Васил Левски“, гр. Гълъбово!\nПоредно издание на игрите на открито с приятели без електронни устройства!\nНапускаме границите на Стара Загора и гостуваме в Гълъбово!\nНека заедно се пораздвижим и потанцуваме в двора на СУ „Васил Левски“ в Гълъбово – поредна крачка напред за превенция на зависимостта от мобилни устройства, затлъстяване и обездвижване!\nА общуването и споделените приятни емоции са безценни и за учениците и за нас!\nКампанията се осъществява с подкрепата на Обществен Дарителски Фонд и Дарителски кръг „За Стара Загора“.\nОставете телефоните вкъщи и елате да се забавляваме!\nМаратонът, посветен на Деня на книгата, продължава в градската библиотека "Енергетик"\nСветовният ден на книгата и авторското право е определен за честване от ЮНЕСКО при ООН. С празнуването на този ден в целия свят, ЮНЕСКО се стреми да насърчава четенето, издателска дейност и защитата на интелектуалната собственост чрез авторското право. Денят е празнуван за първи път през 1995 г.\n23 април e символична дата за световната литература. На тази дата през 1616 г. са починали Сервантес, Шекспир и Инка Гарсиласо де ла Вега. Това прави естествен избора на Генералната конференция на ЮНЕСКО в този ден целия свят да отдаде почит на книгите и авторите им, насърчавайки всички и по-специално младите хора, да открият удоволствието от четенето и да зачетат приноса на тези, които допринасят за социално-културния прогрес на човечеството.\nУчениците от 10 клас при СУ „Васил Левски“ с учителката по Български език и литература г-жа Кремена Грозева продължиха Маратона, посветен на книгите и авторското право, като посетиха градската библиотека, намираща се в центъра на гр. Гълъбово, в Дом на културата „Енергетик“.\nТам учениците се запознаха с професията „Библиотекар“ и гълъбовската служителка на библиотека „Енергетик“ Миглена Христова. Тя им обясни как работят базите от данни на библиотеката, как са сортирани книгите и какви са задълженията на библиотекаря.\nНякои от учениците подновиха своите картони и всички взеха книги на различна тематика.\n23 април -Световен ден на книгата и авторското право\nПо повод 23 април – символична дата за световната литература, превърнала се в повод за основаването на Световен ден на книгата и авторското право учениците от групите в ДЦО -начален етап на СУ „Васил Левски“, гр. Гълъбово посетиха детските градини в града ОДЗ „Радост“ и ЦДГ „Наталия“.\nДецата от двете детски градини слушаха с интерес приказките на Елин Пелин, Ханс Кристиан Андерсен и Братя Грим. Учениците върнаха малчуганите от I, II, III и IV група в света на детските книги, като им прочетоха любимите си детски приказки: „Грозното патенце, „Скъпоценното камъче“, „Торба с лъжи“, „Мечата кожа“, „Пролет“, „Професор Всичкознам“. Така възпитаниците на СУ „Васил Левски“ показаха удоволствието от четенето и обогатиха фантазията на децата.\nРайонен съд, гр. Гълъбово отвори врати за икономистите от СУ "Васил Левски", гр. Гълъбово\nВъв връзка с инициативата „Ден на отворени врати“ още една важна институция отвори врати на 18.04.2018 г. Районен съд, гр Гълъбово покани учениците от СУ „Васил Левски“ на среща в сградата в центъра на града. С цел повишаване на тяхната информираност за структурата, функциите и значението на съда като част от независимата съдебна система на Република България. Учениците от икономическите и предприемаческите специалности на професионалното училище посетиха всички обособени структури в съда, с чиято дейност те бяха запознати от съдия Неделина Минчева.\nОстаналите съдебни служители представиха на учениците, някои от които ще бъдат абитуриенти тази година, професиите „съдия“ и „прокурор“. Обясниха им как протича разследването на престъпления и стъпка по стъпка описа действията, които извършват разследващите органи, как протича разглеждането на делото в съдебната фаза, кои са страните в това производство, каква е ролята на свидетелите и какво е значението на присъдата, която произнася съдът.\nКомпютърните престъпления, огромното значение на интернет и социалните мрежи заеха важна част от разговорите. Служителите обърнаха особено внимание на тази тема, защото учениците трябва да внимават с кого общуват онлайн, да не споделят лична информация, да не се доверяват на непознати хора.\nУчениците от своя страна разказаха случаи, в които техни близки и познати са станали жертва на престъпление, като споделиха, че в голяма част от случаите извършителите са били заловени. Посещението предизвика голям интерес у всички и ръководството на съда благодари на учениците и техния директор г-жа Нели Кючукова за иновативния начин за запознаване със системата. Срещата приключи с неформална дискусия в съдебна зала, в хода на която на участниците бяха разяснени видовете дела, разглеждани в Съдебна палата, особените правила при разглеждането на дела срещу непълнолетни, участието на съдебни заседатели.\nПрием I-ви клас за учебната 2020/2021 година\nУчилищен план-прием 2020/2021 г.-Заповед\nПразник на буквите в СУ "Васил Левски"\nПокана за света на книгите\nСлужители на библиотека при Дом на културата „Енергетик“, гр. Гълъбово посетиха учениците от Iа и Iб клас. В навечерието на техния празник на буквите те получиха индивидуални покани от любезните дами, дошли до СУ „Васил Левски“ да поканят ограмотените дечица и да ги информират за услугите, които предоставя градската библиотека и Дома на културата.\nЦяло лято децата ще имат възможност да се възползват от топки, спортни аксесоари за различни игри, компютърна зала, кино салон и 56 000 книги от цял свят.\nНа 17.04. отборът по бадминтон на СУ „Васил Левски“, гр. Гълъбово -момичета и момчета /5-7 клас/ в състав: Моника Лалева, Кристина Динева, Анелия Иванова, Летисия Льондева, Мирослав Димитров, Светлан Касъров, Динислав Абаджиев и Микаел Петров завоюваха II място на зоналния кръг на Ученически игри 2018 г. в гр. Хасково.\n"Седмицата на #Иво" в СУ "Васил Левски"\n„Журналисти в училище“ е среща на ученически въпроси и журналистически отговори.\nИнициативата е на Фонд „Валя Крушкина“, създаден при Фондация „Работилница за граждански инициативи“ и има следните цели:\n– да повиши медийната грамотност на ученици от горен курс на обучение;\n– да стимулира сформирането на гражданска позиция сред подрастващите;\n– да представи журналистиката като защитаваща правата и интересите на гражданите;\n– да провокира интереса на учениците към журналистическата професия.\nНа 17.04.2018 г. учениците от гимназиален етап при СУ „Васил Левски“. гр. Гълъбово бяха посетени от известни софийски журналист, блогър, общински съветник Иво Божков. Завършил политология в монреалския университет и Института по политически науки в Париж. Работил в Национална мрежа за децата. От началото на 2014 годинa водещ на „Седмицата на живо“ по Евроком ТВ. Отразява на живо в интернет протестите през цялата 2013 година. Печели 4 награди за журналистика и правозащитност – Валя Крушкина журналистика за хората, БГ Сайт за онлайн журналистика и награди „Човек на годината“ на журито и на публиката.\nИво Божков разказа за всички места, които е посетил, всички истории, които е преживял, всички инициативи, в които се е включвал, даде полезни съвети на учениците за съвременния живот и за всички опасности и възможности, които предлага той. Най-заинтригуваните репортери от кръжока по Журналистика размениха своите координати с госта си и взаимно си обещаха бъдеща комуникация.\nОТВОРЕНИ ВРАТИ в СУ "Васил Левски"\nНа 14.04.2018 г. /събота/ в Средно училище „Васил Левски“ се проведе Ден на отворените врати под надслов: „Качествено професионално образование, сигурност в бъдещето“. Екипът на училището показа креативност в образованието, партньорството с родителите и топло гостоприемство към приятелите на училището. Ученици и родители имаха възможността да се запознаят с професионалния път на училището, предизвикателствата и предимствата на професионалното образование.\nДиректорът г-жа Нели Кючукова представи на гостите двете професии „Оперативно счетоводство“ и „Основни и довършителни дейности в строителството“, разказа за знанията и уменията, които учениците ще усвояват, както и тяхната практическа приложимост и в други сфери от живота. Предоставяйки възможността за придобиване на професионално образование СУ „Васил Левски“ се превръща в конкуретно способно училище на тези от големите градове и предлага на децата от град Гълъбово да се развиват като личности близо до семейство и приятели.\nКачествено професионално образование, сигурност в бъдещето!\n20 професионални гимназии и 7 предприятия от област Стара Загора се включиха в тазгодишната шеста поредна Областна панорама на професионалното образование и кариерно ориентиране. Тя бе открита на 13-ти април, петък от 11ч. в Залата за художествена гимнастика на Община Стара Загора. Основна цел на организаторите беше да се представи професионалното образование, за да се засили интересът към него, и седмокласниците, както и техните родители, да направят своя информиран избор за бъдеща професия.\nОсновни организатори на събитието бяха Регионално управление на образованието – Стара Загора, Община Стара Загора, Търговско-промишлената палата и Клубът на работодателя Стара Загора.\nВ редиците на професионалните училища тази година присъства и Средно училище „Васил Левски“. Учениците и учителите представиха своите специалности, рекламни материали и бъдещи цели. Представители на Общинска администрация гр. Гълъбово също взеха участие в панорамата като доверени партньори на амбициите и упоритата работа на екипа от СУ „Васил Левски“.\nОстаналите участници в панорамата и официалните гости останаха впечатлени от присъствието и представянето на учениците. Те запознаха всеки, който разгледа щанда им, с план-приема за учебната 2018/2019 година. Чрез презентации се демонстрираха условията на обучение, извънкласните дейности и традициите в училището.


Бившата „Мисис България” Екатерина Велчева няма връзка с 4-годишната си дъщеря от дни - Общество - България - Здравей, България - NOVA\nБившата „Мисис България” Екатерина Велчева няма връзка с 4-годишната си дъщеря от дни\n10 декември 2021 07:35 Обновена в 20:03\nПо думите на майката момиченцето е отвлечено от баща си\nДете в риск. Бившата „Мисис България” и състезател по конна езда Екатерина Велчева не може да види дъщеря си. По думите ѝ 4-годишното момиченце е отвлечено от баща си, с когото Екатерина е разделена от една година. Жената твърди, че е системно насилвана. Води три дела за домашно насилие срещу Александър Кръстев. Съдът е издал и ограничителна заповед, според която той няма право да я доближава.\nПреди броени дни съдът постановява и привременни мерки, според които детето трябва да живее при майка си. То обаче още е в дома на баща си. Поверява се и на грижите на баба си и дядо си. По информация на NOVA бабата страда от психично заболяване и е лежала в клиника.\nЕкатерина Велчева твърди, че за последно е видяла 4-годишната си дъщеря в края на ноември. Дотогава детето не се е отделяло от нея.\n„То беше отвлечено от баща си пред блока на родителите ми, където Александър Кръстев ни нападна. Заплаши, че ще ме убие, ако не му дам детето. Удари ме, грабна детето и избяга”, разказа Велчева.\nОттогава момиченцето е в дома на баща си в столичния квартал „Враждебна”. Екатерина успяла да го чуе само веднъж по телефона.\n„Детето, плачейки, ми каза: „Мамо, обичам те, много ме е страх от тате. Той бие баба, баба плаче постоянно”. След това бащата грабна телефона и не можах повече нищо да чуя. Той има ограничителна заповед, съгласно която му е забранено да ме доближава на по-малко от 100 метра по Закона за защита от домашно насилие, както и да се въздържа от такова спрямо дъщеря ми”, обяснява тя.\nОграничителната заповед е издадена през август. Тогава Екатерина е нападната за пореден път от бащата на детето ѝ. Причакал я пред дома ѝ, заплашил я с убийство и се опитал да я удуши. Жената води три дела за домашно насилие срещу него.\n„За периода, в който съм живяла с него, имам седем жалби до Пето районно. Имам четири медицински от Съдебна медицина за зверско пребиване. Получавах шамари, бях със сцепена устна, с пребита глава, нанасяше ми ритници по цялото тяло. Беше се научил да ме рита в гърба, в бъбреците, в седалището и в краката. След това лъжеше, че съм тренирала конна езда и съм падала от кон. Започна да ме пребива, още когато бях бременна. Малтретираше ме и психически за най-дребни неща - защото съм отворила прозореца, защото съм си събула обувките на друго място, защото има мой косъм в мивката в банята”, разказа Екатерина.\nТя твърди, че често е пребивана пред очите на дъщеря ѝ. „Удрял ме е, дори когато съм била с бебето на ръце. За първи път извиках полиция, когато дъщеря ми беше на седем дни. Тогава той ме остави без храна. Беше февруари месец и аз го помолих просто да напазарува, тъй като кърмя и нямам възможност да излизам с малко бебе. Той се прибра и ме преби”, обясни още бившата „Мисис България”.\nТя напуска Александър Кръстев в началото на 2020 г. след поредния случай на насилие.\n„След всяко такова пребиване аз се изнасях за известно време, но след това пак се връщах, защото много исках дъщеричката ми да има и майка, и баща. В началото на 2020 г. той премина всякакви граници на нормалното. Влачи ме за краката по стълбите пред очите на детето и това беше поводът, заради който аз си тръгнах и повече не се върнах”, добави Екатерина.\nЖената твърди, че освен нея, Александър Кръстев биел и собствената си майка. „Виждала съм безброй пъти как пребива собствената си майка. Валентина е била със счупен нос и счупени ребра. Завела е дело в Софийския районен съд срещу сина си и е подала молба за защита”, казва още тя.\nПетя Бончева: Всяка жертва на насилие трябва да преодолее страха и срама си. Изход има и той не е в мълчанието!\nКръстев отказа да се срещне с екипа на NOVA. Не желае да се свързваме и с адвоката му. Екатерина прави пореден опит да види детето си в присъствието на екипа ни - и този път без резултат.\nЖената е завела дело и за родителски права. Все още обаче няма насрочено заседание. Преди броени дни Софийският районен съд постановява привременни мерки, според които 4-годишното момиченце трябва да живее при майка си. Детето обаче още не е изведено от дома на бащата, защото това трябва да се случи с помощта на съдебен изпълнител, за което по закон е нужно административно време.


Срещата Путин-Макрон – какво впечатли световните медии | Блиц\n30 Май 2017, 08:49\nСрещата между руския президент Владимир Путин и Еманюел Макрон стана основна тема в международния информационен поток. Все пак руският президент е първият чуждестранен лидер, който бе поканен на среща от новоизбрания президента на Франция. При това не къде да е, а във Версай – бивша кралска резиденция и знаково място за всички французи.\nВестник Libération пише, че визитата на Путин е била сама по себе си образец на тържествеността и е била изпълнена с всичките подобаващи почести – присъствието на републиканската гвардия и цяла рота барабанисти. А десетки журналисти с нетърпение очакваха първото ръкостискане.\nОт американския The Washington Post отбелязват, че „онези, които са очаквали фойерверки, са били разочаровани”.\nВ Lefigaro поясниха: в ръкостискането на лидерите не се е чувствала борба, както е било в Брюксел между Макрон и Тръмп. Преговорите са били очи в очи – мъжествени и приятелски.\nПресата отбелязва, че преговорите са продължили повече от очакваното. Съдейки по всичко, много от темите са били обсъждани по-подробно.\nНа пресконференцията след срещата на журналистите не бе разказано всичко. Но е известно, че основните теми са били Сирия, Украйна и, разбира се, борбата с международния тероризъм – един от въпросите, по които между Русия и Франция радикални разногласия няма.


Какви са видовете изработка на знамена онлайн? | Сайтът за лодки, море, туризъм и почивка\nКакви са видовете изработка на знамена онлайн?\nЗнаете ли, че първите флагове са се развявали още преди 500 години в Египет? Това се случвало по тържествени поводи, като значението, което се е влагало в тях е да обозначи присъствието на дадени личности или богове. За да разберете какви са видовете изработка на знамена на zname.bg е достатъчно да разгледате каталога, който е достатъчно разнообразен.. Освен българския национален флаг в актуалния му вид, можете да намерите и по-стари варианти, като например хайдушкото знаме, както и Самарското, ако това е което търсите. Освен това ще откриете знамената и на много други държави, които могат да представляват интерес за вас, като можете да ги поръчате в желания размер.\nЗнаете ли, че първоначалната употреба на знамената в Европа тръгва от кръстоносните походи, за да се обозначат отделните рицари когато под доспехите им било трудно да се определи кой стои? Придобиването на регионална символика се случва след това, като принос има корабоплаването. В 15-16 век е било задължително за корабите да плават под някакъв флаг, а като израз на национална принадлежност, знамето се установява през 18 век. Интересните паралели, които можем да спуснем между отделните видове национални флагове, могат да ни дадат и интересни тълкувания. За да поръчате изработка на знамена, се оказва, че е добре да познавате повече значения, от това чия нация представя или поне е доста по-интересно.\nНапример в много европейски страни наблюдаваме символа на християнския кръст, който има еднозначно значение, но по отношение на някои други символи и цветове това не винаги е така. например, ако зеленото е символ на пророка Мохамед за мюсюлманските държави, то у нас то е символ на тучната и плодородна природа. Полумесецът за ислямските държави обозначава религията, но в Сингапур е символ на нарастването на младата държава. Можете да продължите с изследванията си, като разгледате различни варианти на знамена, а можете и да поръчате какъвто размер пожелаете изработка на знамена в онлайн магазина. Вижте с какво разполага и преценете сами.\nПубликувано в Дом и обзавеждане и отбелязано с знамена на 24.01.2017 от lodkite.eu.\n← Какво можем да очакваме от бизнес коуч? Маркови подаръци за вашите любими хора →


Масажен стол Zero Gravity Deluxe • Цена • Изплащане • Komoder\nМасажен стол Veleta\nМасажен стол Victoria\nМасажен стол Zero Gravity - нулева гравитация Victoria Deluxe\nМасажен стол Zero Gravity Victoria Deluxe\nПоискайте Цена за Януари\n3D Масажни ролки 4 масажни ролки Нагряване на краката Нагряване на гърба\nПредварително сканиране Система за Нулева гравитация Bluetooth Масажна шина в SL от 135см\nМасажен стол с ефект на ръцете на масажист - терапевт\nKomoder Victoria Deluxe е ново поколение масажен стол Komoder снабден с 4 интелигентни, тихи ръце, движещи се вертикалнo за пълен масаж на гърба. Victoria Deluxe използва новата масажираща система в "L" от 135 см, правеща го в масажeн стол с най-дълъг масажен курс.\nVictoria Deluxe разполага с иновативна функция на въздушната помпа и клапаните. Помпата може да се синхронизира непрекъснато, за да осигури необходимата задвижваща сила за 28 въздушни възглавници. Релаксиращият масаж и силното налягане на въздушната възглавница са прецизни и уникални, което Ви позволява да се възползвате от освежаващ масаж.\nОборудван с нагревателна система за гърба и краката.\nОтоплителният механизъм акцентира върху ефективността на масажа, премахвайки студа от зимeн тип или на климатизираните стаи през лятото. С тази вградена отоплителна система масажният стол Victoria Deluxe се превръща в един от най-комплексните столове за масаж на пазара. Функцията за нагряване на гърба използва въглеродни влакна като източник на инфрачервено отопление.\nНовият Victoria Deluxe се предлага с автоматична система за локализиране на раменете. Тази система включва предварително сканиране при всяка масажна сесия, за да се установи височината и теглото на потребителя, така че масажния цикъл да е напълно персонализиран.\nНовият масажен стол Victoria Deluxe е оборудван с комплект от тихи, интелигентни 3D механични ръце, които се движат нагоре и надолу, простиращи се назад и напред, плюс странични движения. Тези механични ръце помагат да се открият параметрите на всеки потребител: тегло и височина.\nКомфорт в употреба: разтваряне, старт/стоп, автоматичен масаж, USB порт.\nНовият Komoder Victoria Deluxe позволява по-лесен достъп до бутоните за сваляне и повдигане на облегалката и поставката за крака. Не е необходимо да спирате по време на цикъла на масажа, за да промените позицията на стола. По всяко време можете да спрете стола в определено положение, да си почивате или да гледате телевизия.\nЗареждане на смартфон.\nVictoria Deluxe е снабден с USB порт за зареждане на смартфон или друго устройство.\nKomoder Victoria Deluxe има подобрения за масажa на ръцете. Масажните възглавници са разположени по различен начин, така че поставянето на ръцете в специалните пространства става по-удобно и масажът е по-ефективен за предмишниците.\nФункция за отрицателни кислородни йони - проверете бутона на лявата облегалка, в горната част.Иновативен дизайн с отрицателни кислородни йони в облегалката, може да разпространява отрицателни кислородни йони в непрекъснат поток. Проверен от национален център за контрол на качеството за промишлени електрически апарати с инфраред, отрицателните кислородни йони имат концентрация до 240 000 / см3, спомагайки за спонтанното възстановяване на човешкия организъм.\nСтолът се накланя максимално и ви предоставя релаксация\nНовият Komoder Victoria позволява разгъване в 3 позиции с нулева гравитация. Тази позиция ще ви предостави състояние на безтегловност, в която можете да се насладите на перфектна релаксация без ограничения.\nрежим на "нулева гравитация" ъгълът между тялото и краката е приблизително 118 градуса. Бедрата и краката са позиционирани над сърцето. Гравитацията (теглото) на всяка част от тялото се разпределя равномерно върху масажния стол, така че натискът върху тялото да бъде напълно разсеян.\nАудиосистемa. Вградени тонколони. Без кабели вкъщи\nИмате възможност да използвате смартфон или таблет, за да възпроизвеждате музика.\nСвържете фотьойла към телефона, таблета или лаптопа си чрез Bluetooth. Креслото разполага с набор от тонколони, вградени в облегалката, а с Bluetooth връзката можете да слушате любимата си музика директно от мобилния си телефон.\nКреслото разпознава гърба ви.\nИмате ли болка в цервикална или лумбална зона на гръбначния стълб?\nГърдите обикновено причиняват болка в талията и гърба и причиняват тортиколис. Столовете за масаж на Komoder прилагат технология с функция за откриване, която може да определи точките за масаж според вашата височина. От главата до петите тази технология включва 500 точки, които ви дават удобна физиотерапия, решаване на проблеми причиняващи здравословния спад, обновявайки Ви.\nVictoria Deluxe - фотьойл с ръце на терапевт\nМасажният стол Komoder Victoria е предназначен за различни потребители, с иновативни масажни програми, които ви осигуряват индивидуален масаж, който отговаря на различни очаквания.\nТоплинна функция в краката\nКръгло хроматично осветление със светодиоди\nVictoria Deluxe идва с LED светлини, за да създаде специфично оформление. Светлините със студен тон са поставени на фотьойлите, видими са само когато столът е в цикъла на масажиране. В тъмна стая LED светлината се прожектира студена, синя светлина по стените, създавайки релаксираща атмосфера.\nЗащита при наклон Да\nПриставка за масаж на краката Електрически наклоняема\nВъздушни възглавници за седалището Да. 8 въздушни възглавници за краката и седалището\nВъздушни възглавници за прасците 8 Масажни възглавници и ролки\nНагряване За гърба и краката\nТегло на стола (кг) 97 кг\nКакво казват клиентите за Масажен стол Zero Gravity Deluxe • Цена • Изплащане • Komoder:\nМного красиво и ефикасно кресло\nг-жа Илиева / София\nРезервирах предварително този модел и съм много доволна от него. Получих цялостно обслужване: доставка, качване, монтаж, всичко. Много организирана компания\nг-н Димитров / Несебър\nВзех го за себе си и за съпругата.Това е много добър масажен стол и сме доволни. Поздравления\nг-н Кръстев / София\nОтлично обслужване. Благодаря Ви за всичко. Креслото работи много добре, всички членове на семейството го използват ежедневно.\nМного добра доставка\nг-жа Спасова / Пловдив\nЗасега съм доволна от фотьойла, въпреки че го използвам само от седмица.\nОценка: 5 от 5, дадена от 4 клиенти\nМасажен стол Komoder Victoria Robotic Zero Gravity\nKomoder Victoria е ново поколение масажен стол Komoder снабден с 4 интелигентни, тихи ръце, движещи се вертикалнo за пълен масаж на гърба. Victoria използва новата масажираща система в "L" от 135 см, правеща го в масажeн стол с най-дълъг масажен курс.\nМасажен стол Victoria Deluxe\nМасажен стол Luxor


Троян 21 - статии: Ремонтните дейности в детските заведения и училищата в Троян са към своя край\nРемонтните дейности в детските заведения и училищата в Троян са към своя край\n(извършени дейности и инвестирани средства)\nВ Троян се реализира пилотен проект, включващ мерки по енергийна ефективност за обществени сгради, финансиран по фонд “Козлодуй”. Проектът обхваща обектите – СОУ “Климент Охридски”, ОДЗ “Мир”, ЦДГ “Осми март”, СОУ “В. Левски”, ПГМЕТ, НУ “Св.Св. Кирил и Методий” и спортна зала “Чавдар”, МБАЛ – Троян. Изпълнител по проекта е “Хидрострой” АД (Варна), като процедурата за изпълнител е проведена от Министерство на икономиката. Мерките по енергийна ефективност в споменатите обекти включват – топлинно изолиране на стени и тавани, подмяна на дограма, преминаване от дизелово гориво на природен газ за отопление, монтиране на слънчеви колектори, ремонт на покриви. Общата стойност на проекта е над 3 млн. лв. Успоредно с работата по проекта, община Троян финансира със собствени средства някои неотложни строително-ремонтни дейности. В резултат на извършените ремонтни дейности по проектите, се очаква реализиране на икономии на гориво и ел.енергия да са в размер на 40 %.\n• Монтирани са 40 слънчеви колектори с капацитет да подгряват водата в басейна и един брой бойлер – 1 500 л.\n• Остарелите 25-годишни котли са подменени с нови – марка “Vissman”.\n• Направена е хидро и топлоизолация на покривни конструкции около 1 550 кв.м.\n• Със средства на Общината (близо 80 000лв.), е финансирано изграждането на газово стопанство и преустройство на котелното за промяна вида на отоплението (от мазут на газ метан – бел. Т21).\n• Преасфалтирана е спортната площадка и е ремонтирана е цялата ограда на училището на обща стойност 91 000 лв. – съвместно финансиране на Общината и Министерството на образованието и науката (МОН).\n• Във връзка с появили се течове и за предотвратяване на повреди на топлоизолацията на северното крило на сградата е извършен основен ремонт на ВИК-инсталацията в санитарните възли на стойност 3 000 лв. – от делегирания бюджет на училището.\n• По проект на МОН са монтирани видеокамери.\n• Подменена е 620 кв. м дограма\n• Топлинно изолиране на външни стени и подпокривно пространство.\n• Монтирани са 14 слънчеви колектори за подгряване на гореща вода за битови нужди.\n• Изградена е автоматична система за управление на топлинните процеси.\n• Със средства на Общината в размер на 4 300 лв. е извършено вътрешно боядисване на стаите.\n• Със собствени средства в размер на 350 лв. детското заведение е извършило довършителни дейности.\nЦДГ “8 МАРТ”\n• По проекта за енергийна ефективност “Козлодуй”: подмяна на дограма, външна изолация, поставяне на енергоспестяващи крушки, ремонт на котелното помещение.\n• Монтирани са 15 слънчеви колектори с 300–литрови бойлери за съхраняване на водата.\n• Изградено е газово стопанство с цел преминаване към природен газ (метан).\n• Със средства на общината – 4 000 лв., е изградена площадка за газовото стопанство; частичен ремонт на покрива и вътрешно боядисване – 3 000 лв.\n• Със собствени средства – 320 лв., детската градина е направила освежаване с латекс на занималнята в изнесена група в с. Врабево и боядисване на уредите в двора.\nСОУ “ВАСИЛ ЛЕВСКИ” И ПРОФЕСИОНАЛНА ГИМНАЗИЯ ПО МЕХАНОЕЛЕКТРОТЕХНИКА (ПГМЕТ)\n• Извършени дейности по проекта: ремонт на покрива, подпокривна изолация, външна топлоизолация – саниране на стените и боядисване, ремонт на паровото стопанство и изграждане на газово стопанство.\n• До началото на отоплителния сезон ще бъде завършена подмяната на котли с нови – марка “Vissman”.\n• Дейности финансирани от делегирания бюджет на училището за 68 100 лв.: сваляне на старите цигли и капаци и препокриване на лицевия скат на покрива с нови; изграждане на три противопожарни стени на тавана; подмяна на улуците и водосточните тръби; измазване с минерална мазилка на външния цокъл на сградата и монтиране на външни подпрозоречни ламарини.\n• Други ремонтни дейности по училищна програма, финансирана от делегирания бюджет: ремонт на централния вход, боядисване на коридори – І етаж; реконструкция на стая № 203 и оборудването й за модерен комбиниран езиков и компютърен кабинет; ремонт на ел. инсталацията, осветление и подмяна на врати; ремонт на радиатори и лакиране на подова настилка в спортната зала; ремонт на кабинет за професионално обучение.\n• По проект на МОН – монтиране на 7 броя камери за видеонаблюдение; допълнително с училищни средства (2 300 лв.) са закупени и монтирани още 6 броя камери.\n• По проекта – същите дейности като на другите обекти и преминаване на природен газ метан.\n• Общината финансира укрепване на покривната конструкция и подмяната на подови настилки в класните стаи на стойност 39 000 лв.\n• 87 750 лв. са средствата от бюджета на училището, изразходени за ремонт и поддръжка на материалната база: нова отоплителна инсталация; подмяна на дограма; направа на актова зала; вътрешно боядисване с латекс; нови маси за столовата и други дейности.\nСПОРТНА ЗАЛА “ЧАВДАР”\n• Извършена е подмяна на дограма, топлинна изолация на стени и тавани, изграждане на 3 броя слънчеви колектори, 1000– литров бойлер;\n• Преминаване на природен газ метан.\n• Общината финансира подмяната на седалките и разширяване на игрището.\n• Със средства на общината (7 хил. лв.),се изгражда нова отоплителна инсталация.\n• Дейности по проекта: подмяна на дограмата на старата сграда и саниране.\n• Със средства на училището - 650 лв., е направен ремонт на входната врата, ремонт на столовата и кухнята и бояджийски дейности.\nОУ “ИВАН ХАДЖИЙСКИ”\n• Със средства на Общината - 44 600 лв., са изградени вътрешни тоалетни.\n• От делегирания бюджет на училището са изразходени 11 000 лв. за следните строително-ремонтни дейности: ремонт на кухненски блок; поставяне на улуци, тръби, обшивки; облицоване на коридор, площадка, стълбище и мивки в източната сграда; и други.\nКъм статията "на 15-ти като на 15-ти"


Компютърният клуб „Web Idea“, Второ СУ „Проф. Никола Маринов“ Търговище, е създаден с цел усъвършенстване дигиталните умения на учениците – за търсене, сортиране, обобщаване и представяне на информация. 15 шестокласници изучават предимствата на облачните технологии, което ги прави по-самостоятелни и уверени по време на дистанционното обучение. Те се учат да създават документи и да работят със споделени такива в облачното пространство. Ръководителят на клуба Йоанна Цанкова – старши учител по информатика и ИТ, акцентира и върху принципите на общуването, спазването на етичните правила и опасностите в интернет пространството. По този начин се осигурява позитивна образователна среда, насочена към индивидуалните потребности на учениците и към подобряване на резултатите им от учебната дейност.\nКлуб „Web Idea“ е създаден по проект № BG05M2ОP001-2.012-0001 „Образование за утрешния ден“ по Оперативна програма „Наука и образование за интелигентен растеж“ (ОП НОИР) 2014-2020 г., съфинансирана от Европейския съюз чрез Европейските структурни и инвестиционни фондове, с конкретен бенефициент Министерството на образованието и науката (МОН).\n← Компютърен клуб „Виртуален свят“\nЕмоционално отношение към красотата на природата →


Рецепта за кървави чаши за мръсотия - 2020\nРецепта за кървави мръсни чаши\nВинаги, когато виждам чаши с мръсотия, ми се припомня песента Hearse, която пеехме като деца. Въпреки че има десетки различни версии на думите (възникнали някъде в началото на 1900 г.) и действителният автор е анонимен, това са тези, които помня:\nНикога не се смейте, когато минава катафалка\nТъй като може би сте следващият, който ще умре\nУвиват те в кървав чаршаф\nИ те вкара в дупка дълбочина 6 фута.\nЧервеите пълзят вътре\nЧервеите играят пинохъл на вашата муцуна ...\nМелодията на The Hearse Song е завладяваща, така че можете да я пеете по време на 15-те минути или така, за да ги сглобите са ви необходими. Кървави чаши за мръсотия които децата сякаш обожават над всяка друга почерпка за Хелоуин. Може да забележите също, че възрастните ги ядат злобно „така че те не отиват на отпадъци“. Тези кървави мръсни чаши имат изненадващ слой от сладко от малини (кръв) и са "must have" на масата на Хелоуин BOO-ffet. Така че съберете тези угри и таласъми заедно - те са достатъчно лесни за деца и не изискват готвене.\n8 чаши за мръсотия\n2 3 унции пакети шоколадова мигновена пудингова смес\n40 бисквитни шоколадови сандвичи\n1 чаша сладко от малини, (около)\nИзсипете млякото в съд за блендер.\nДобавете сместа за пудинг и обработете за 30 секунди.\nИзвадете капака и остържете отстрани на контейнера на пасатора.\nОбработвайте за още 30 секунди или докато сместа стане гладка.\nВеднага изсипете пудинга в купа, като остъргвате страните с гумен скрепер, за да получите всеки къс.\nПоставете купата с пудинга в хладилника, докато смачкате сладките сандвич бисквитки.\nПоставете сандвич бисквитките в торбичка тип Ziploc с размер галон.\nЗапечатайте торбата и натрошете бисквитките с точилка или друг тежък предмет, докато не бъдат натрошени на ситно.\nИзсипете натрошените бисквитки в купа.\nОформете 8 пластмасови чаши от 9-12 унции.\nНагрейте тънък слой пудинг на дъното на всяка чаша.\nОтгоре намажете със слой трохи от бисквитки, след което намажете със супена лъжица малиново сладко. Повторете слоевете, завършващи с трохи (мръсотия) отгоре.\nПресейте супена лъжица или две какао на прах в чиния; навийте дъвканите червеи в какаото, за да изглеждат мръсни.\nУкрасете пудингите с червеите, така че да изглежда, че те пълзят навътре и навън.\nУкрасете пудингите с дъвкави червеи.\nХладилник, докато изстине.\nКалории 293 Калории от мазнини 61\nПроцент общи калории от: мазнини 16% протеин 6% въглехидрати. 78%\nОбща мазнина 5 g\nНаситени мазнини 3 g\nХолестерол 17 mg\nНатрий 444 mg\nОбщ въглехидрат 77 g\nЗахари 18 g\nВитамин А 3% Витамин С 3% Калций 0% Желязо 12%\nИнструкции Видео: ТРИК ИЛИ МИТ: Почистване на МРЪСНИТЕ обувки (Октомври 2020).\nРецепта за кървави мръсни чаши, бързо готвене, рецепти за кървави чаши с мръсотия, храна за Хелоуин, рецепти за Хелоуин, рецепти за десерти за Хелоуин, рецепти за хладници, моментални рецепти за пудинг, рецепта за пудинг за Хелоуин, рецепта за пудинг от шоколадов малинов, Хелоуин лакомства, рецепти за боу-ффет на Хелоуин\nРецепта за италианска наденица и босилек Уонтон\nПредястията са голям хит, особено на партита, Богородици и Нова година. Моята италианска рецепта за колбаси и босилек Уонтон е забавна за приготвяне и изключително вкусна! Тези подредени малки...\nРецепта за пресен ананас от гратин\nПресният ананас Gratin е страхотен десертен шоустопър, но той е бърз и лесен, съдържа минимум съставки и отнема само около 20 минути време за ръце. Определено е подходящ за компания, но е достатъчно...


Ah, Maria - КОНТРАБАСЪТ\nСтая. Свири грамофонна плоча, втора симфония на Брамс. Стъпки, които се отдалечават, отново приближават. Отваря се бутилка. Някой си налива бира.\nМомент… само …– Сега! Чувате ли това? Ето на! Чувате ли? Същият пасаж веднага ще се повтори, момент само. Сега! Слушайте! Басите имам предвид. Контрабасите…\nСваля игличката от плочата. Музиката спира… Това съм аз. Респективно ние. Колегите и аз. Държавният оркестър. Втора симфония на Брамс, дори това, само по себе си, вече е впечатляващо. В случая сме шестима. Един средно голям състав. Общо сме осем. Случвало се е да бъдем и дванадесет, това е много, мога да Ви кажа, даже прекалено. Теоретично погледнато и с цял оркестър не може да държите в шах дванадесет контрабаса, стига само да поискат.\nОстаналите изобщо не могат да се сравняват. Но без нас изобщо не върви. Можете да питате когото си искате. Всеки музикант охотно ще потвърди, че един оркестър по всяко време може да се откаже от диригента, но не и от контрабаса. Векове наред оркестрите са се оправяли и без диригент. От музикално-историческа гледна точка диригентът е откритие с най-късна дата. Деветнадесети век. И мога да Ви уверя, че дори ние в Държавния оркестър понякога изобщо не се вслушваме в диригента. Или пък изцяло го пренебрегваме. Понякога свирим напълно независимо от него, без дори самият той да го забелязва. Оставяме го да рисува с пръчицата си във въздуха, каквото си иска и си свирим, както си знаем.\nНе и при главния музикален директор, разбира се. Но при един гостуващ капелмайстор по всяко време. Това са потайни наслади. Не може да се опише – но това между другото. От друга страна едно нещо е немислимо, а именно оркестър без контрабас. Дори може да се каже – просто като дефиниция – че оркестър има само тогава, когато има и контрабас. Има оркестри без първа цигулка, без тимпани, без духови инструмента, без всичко. Но не и без контрабас.\nЦел на всичко казано дотук е констатацията, че контрабасът, с известни уговорки, е най-важният оркестров инструмент. Но това не се забелязва. А той е основният скелет, върху който се опира оркестърът изобщо, включително и диригентът. Следователно басът е фундамент, върху който, образно казано, се изгражда цялото прекрасно здание. Ако махнете баса, ще настане абсолютен вавилонски езиков хаос, Содом, в който никой вече не знае, защо свири. Представете си само – един пример – Шуберт, симфония в си минор, без басове. Сензация. Забравете за това. Вземете цялата оркестрова литература от А до Я – каквото си поискате: симфонии, опери, солови концерти – можете да я хвърлите на боклука, такава, каквато е, ако в нея няма контрабаси. И попитайте поне веднъж някой оркестров музикант, кога започва да свири грешно. Попитайте го само. Когато не чува контрабаса. Фиаско. В един джазбенд това е още по-отчетливо. Един джаз-бенд се разпада като при експлозия на всички страни, образно казано, когато спре контрабасът. Изведнъж за останалите музиканти всичко става безсмислено. Впрочем аз отхвърлям джаза, рока и изобщо всички тези неща. Защото за мен, като творец, в класическия смисъл на думата, възпитан в духа на доброто, красивото и истинското, няма нищо по страшно от анархията на свободната импровизация.\nКато въведение исках да констатирам, че контрабасът е централният оркестров инструмент. По принцип всеки го знае. Но никой не иска да го признае, защото всеки оркестров музикант по природа е ревнив. Как би изглеждал нашият концертмайстор със своята виолина, ако трябваше да признае, че без контрабаса би бил като цар без дрехи – смешен символ на собствената суета и незначителност. Не би изглеждал добре. Никак даже. Ще си позволя една глътка бира…\nОтпива глътка бира.\nАз съм скромен човек. Но като музикант познавам земята, върху която стъпвам; майчиното слово, където са корените ми; живият извор, от който черпи сила музикалната мисъл, същностно оплождащото начало, от чиято плът, образно казано, покълва музикалният зародиш… – това съм аз! Имам предвид контрабаса. Всичко останало е противоположност. Само чрез контрабаса всичкото останало изразява своята същност. Например сопраното. Да вземем операта. Сопранът като – как да кажа… знаете ли, сега в операта имаме едно сопрано, мецосопрано, – чувал съм маса гласове, но това наистина е затрогващо. Тази млада жена ме трогва до дъното на душата. Почти момиче, около двадесетте. Аз самият съм на тридесет и пет. През август ще стана на тридесет и шест. Пада се винаги през ваканцията на оркестъра. Прекрасна жена. Окриляващо… Но това между другото.\nИ така: сопран – един пример просто – като най-несъвместимото с един контрабас, което човек може да си представи, както в живота, така и звуково-инструментално, би бил… този сопран или мецосопран… би бил… тъкмо онзи противоположен полюс, от който… или по-точно: към който…. или все едно с който контрабасът… така неудържимо – квази – прелетява музикалната искра, от полюс към полюс, от бас към сопран – или мецо, устремено нагоре – алегорично – чучулигата… божествено, високо там горе, в универсалните висини, сродно с вечността, космично, сексуално-еротично – безкрайно – първичен, сякаш… и все пак остава свързан с магнитното поле, което се излъчва от тялото на така земния контрабас, архаично, контрабасът е архаичен, ако разбирате какво искам да кажа… Само така се твори музика. Защото в това напрежение между двете страни, между високо и ниско, се разиграва всичко онова, което в музиката има някакъв смисъл, тук се ражда музикалният смисъл и животът, да, чисто и просто животът.\nИ така, казвам Ви, тази певица – това настрана – впрочем тя се казва Сара, казвам Ви, един ден ще се издигне невероятно високо. Ако разбирам нещо от музика, а аз все пак разбирам нещо, то тя невероятно ще се издигне и за това принос имаме ние, ние от държавния оркестър, и по-специално ние контрабасистите, т.е. аз. Това е нещо, което носи удовлетворение. Добре. А сега една рекапитулация: контрабасът е най-важният оркестров инструмент, заради своята фундаментална дълбочина. С една дума контрабасът е най-ниският струнен инструмент. Надолу той стига до „ми“ на контраоктава. Ще Ви го изсвиря, ако позволите… един момент…\nОтпива още една глътка бира, изправя се, взема инструмента, обтяга лъка.\n… Впрочем при моя бас най-доброто е лъкът. На фирмата „Пфречнер“. Днес струва две и петстотин. А го купих за триста и петдесет. Не, не е за вярване, колко много скочиха цените в тази сфера за последните десет години. Да, да.\nСвири на най-ниската струна.\n…Чувате ли? „Ми“ на контраоктава. Точно 41.2 херца, ако е правилно настроен. Има баси, които стигат още по-ниско. Но за това са необходими пет струни. Моят има само четири. Не би издържал пет, това би го довършило. В оркестъра имаме и петструнни, необходими са за Вагнер например. Но звукът не е нищо особено, защото 30.9 херца не са вече тон, в този смисъл, можете да си представите, че там, където вече…\nТой изсвири „ми“.\n… изобщо не е възможен тон, а само едно стържене, нещо, как да кажа, нещо насила изтръгнато, то не звучи, а свисти. На мен този обхват ми е напълно достатъчен. Нагоре теоретически няма никакви граници, само на практика. И така например мога, ако използвам целия гриф, да стигам до „до“ на трета…\n…така, „до“ на трета. И сега ще кажете „Край“, защото грифът няма повече струни. Така си мислите Вие, обаче! А сега…\nТой ги изсвирва пицикато.\n…всичко е стомана, покрита с хром. По-рано са били от животински черва. Върху „сол“ се свири предимно соло, ако човек умее, разбира се. Струва цяло състояние. Мисля, че един комплект струни струва 160 марки. А когато започнах беше само 40 марки. Цените са умопомрачителни. Така. Значи четири струни, квартова настройка – ми – ла – ре – сол. Така е навсякъде днес – от чикагската филхармония до Московския държавен оркестър. Но големи борби е имало, докато се стигне дотук. Различни настройки, различен брой на струните, различна големина – няма друг инструмент, който да е имал толкова много разновидности – ще позволите от време на време да отпивам глътка бира, имам невероятна загуба на течности. В XVII и XVIII в. е било абсолютен хаос – басгамба, голяма басова виола, виолина с напречно деление на грифа, ниска цигулка без напречно деление на грифа, терцово – кварто-квинтова настройка, три- , четири- , пет- , осем- струнни, резониращи на „фа“ или на „до“ – да полудееш. До XIX век във Франция и Англия се е свирило на триструнен контрабас с квинтова настройка, в Испания и Италия – на триструнен с квартова настройка, а в Германия и Австрия – на четириструнен с квантова настройка. Ние сме се наложили с четириструнния контрабас с квартова настройка, защото по това време сме имали по-добри композитори. Въпреки че един триструнен бас звучи по-добре. Не така дрезгаво и остро, по-мелодично, чисто и просто по-хубаво. Но затова пък сме имали Хайдн, Моцарт, синовете на Бах. По-късно Бетовен и целият романтизъм. На тях им е било все едно как звучи контрабасът. За тях той не е представлявал нищо друго, освен нещо като килим, изтъкан от шумове, върху който са можели да поставят симфоничните си произведения – практически най-голямото, което до ден-днешен съществува в областта на музиката. Всичко това неоспоримо тегне върху раменете на четириструнния контрабас, от 1750 г. досега, цялата оркестрова музика на два века. И с тази музика сме помели триструнния контрабас.\nТой, разбира се, се е защитавал, можете да си представите. В Париж, в Консерваторията, в операта се е свирило на триструнен контрабас до 1832 г. Известно е, че през 1832 г. умира Гьоте. И тогава Керубини слага край на всичко това. Луиджи Керубини. Италианец, наистина, но последовател на средно-европейската традиция. Увличал се е от Глук, Хайдн, Моцарт.\nПо това време е бил главен музикален директор. И той именно е въвел ред. Можете да си представите, какво се е случило. Вик на възмущение преминал през редиците на френските контрабасисти, задето италианецът-германофил им отнема триструнния контрабас. Французинът обича да се възмущава. Ако някъде се надигне революция, французинът винаги е там. Това е било през осемнадесети и деветнадесети век, така е и до днес. Началото на май бях в Париж, тогава стачкуваха службите за извозване на смет и метрото, спираха тока по три пъти на ден и стачкуваха, 1500 французи. Не можете да си представите как изглеждаха улиците след това. Нямаше магазин, който да не беше разбит, натрошени витрини, обърнати автомобили, навсякъде разхвърляни всевъзможни неща и оставени просто така – трябва да Ви призная, че беше ужасяващо. Да, да. Но във всеки случай тогава, в 1832 г., това не им е помогнало. Но пък и това многообразие не е можело да продължава повече. Жалко все пак, защото триструнният контрабас чисто и просто е имал много по-хубав звук от този тук…\nПочуква по своя контрабас.\n…По-малък обхват на тоновете. Но по-добър звук…\n… Виждате ли – това често се случва. По-доброто отмира, защото му противостои ходът на времето. А той премазва всичко. В този случай нашите класици са били тези, които безпощадно унищожавали всичко, което им се е противопоставяло. Не е било съзнателно. Не искам да кажа това. Нашите класици сами по себе си, са били винаги съвсем почтени хора. Шуберт и муха не е можел да убие, а Моцарт е бил наистина малко груб понякога, но от друга страна е бил невероятно чувствителен и съвсем не брутален. И Бетовен също. Въпреки пристъпите си на гняв. Бетовен например е строшил няколко пиана. Но никога контрабас. Това трябва да му се признае. Той, разбира се, и никога не е свирил на контрабас. Единственият по-талантлив композитор, който е свирил на контрабас, е бил Брамс… респективно баща му. Бетовен изобщо не е свирил на струнен инструмент, само на пиано, но за това днес не се говори. За разлика от Моцарт, който е свирел еднакво добре както на пиано, така и на цигулка. Доколкото знам, Моцарт изобщо е единственият по-известен композитор, който е можел да изпълнява сам, както концертите си за пиано, така и тези за виолина. Може би само Шуберт, но с много усилия. С много усилия! Само че той никога не е писал концерти. А не е бил и виртуоз. Не само като даденост, но и чисто технически.\nМожете ли да си представите Шуберт като виртуоз? Аз не. Имал е завладяващ глас, но е пял повече в мъжката хорова капела, отколкото соло. Имало е период, в който всяка седмица е пеел в квартет, впрочем заедно с Нестрой. Вероятно не сте знаели това. Нестрой като баритон и Шуберт като… – но не им е тук мястото на всичките тези неща. Смятам, че ако Ви интересува какъв регистър на гласа е имал Шуберт, то, моля, в края на краищата, го пише във всяка негова биография. Няма нужда да Ви разказвам. В края на краищата не съм бюро за музикална информация.\nКонтрабасът е единственият инструмент, който се чува толкова по-добре, колкото разстоянието е по-голямо, и това създава проблеми. Погледнете, всичко съм покрил със звукоизолиращи плочки – стените, тавана, пода. Вратата е двойна и е тапицирана отвътре. Прозорците са двойни и са от специално стъкло с изолиращи рамки. Струваше ми цяло състояние. Но има степен на изолиране на звука над 95%. Чувате ли някакъв шум. Аз живея в центъра на града. Не вярвате ли? Момент!…\nОтива към прозореца и го отваря. Варварски шум от автомобили, строежи, коли за извозване на смет, пневматични чукове и т.н.\n…Чувате ли ме? Това е толкова високо, колкото „Те Deum“ на Берлиоз. Отсреща събарят хотела, а отпред на кръстовището от две години минава метрото, затова и цялото движение е отклонено и минава край нас. Освен това днес е сряда и се извозват кофите за смет, затова са тези ритмични удари и трясъци! Това брутално раздиране, това разтърсване, около 102 децибела. Да. Мерил съм го един път. Мисля, че това е достатъчно. Мога да затварям вече…\nЗатваря прозореца. Тишина. Продължава да говори тихо.\n…Така. Сега вече нищо не може да кажете. Това се казва звукоизолиране!\nПитам се как са живели хората преди. Защото не трябва да си мислите, че преди не е било толкова шумно. Вагнер пише, че в цял Париж не е могъл да си намери жилище, защото на всяка улица е работил по един ковач, а доколкото знаем по онова време Париж вече е имал 100 000 жители. Стана дума за ковач – не знам, дали някой от Вас е чувал, това е най-ужасният шум за един музикант. Някой, който без прекъсване удря с чук върху парче метал. Тогава хората са работели от изгрев до залез слънце. Или поне така разправят. А като прибавим към това и трясъка на двуколките по калдъръмените настилки, крясъците на търговците и честите побоища, и революции на френския народ, на простолюдието, на низвергнатите пролетарии от улицата, ясно е. Освен това още в края на ХК век в Париж започва да се строи метро и не трябва да си мислите, че тогава това е ставало по-безшумно от днес. Впрочем аз съм скептично настроен към Вагнер, но това между другото.\nТака, а сега внимавайте! Ще направим един тест. Моят бас е един съвсем нормален инструмент. Направен е приблизително през 1910 г., по всяка вероятност в Южен Тирол, височина на корпуса 1.12 м, до охлюва – 1.92, трептящата струна е с дължина метър и дванадесет. Не е извънредно голям, но да речем с размери над средните; днес бих могъл да искам за него осем хиляди и петстотин. А го купих за три хиляди и двеста. Просто не е за вярване. Добре. Ще Ви изсвиря нещо, да речем ниско „фа“…\nИзсвирва го тихо.\n…Така. Това беше пианисимо. А сега ще Ви изсвиря пиано…\nИзсвирва малко по-високо.\n…Нека стърженето не Ви смущава. Съвсем нормално е. Чист тон, т.е. само трептене без стържене не съществува, дори при Йехуди Менухин. Така. А сега внимавайте. Ще изсвиря нещо между мецофорте и форте. И както вече Ви казах: в абсолютно звукоизолирано помещение…\nИзсвирва го още по-силно.\n…Така. Сега ще трябва малко да поизчакам… Момент само… веднага ще се чуе.\nОтгоре се чука.\n…Ето! Чувате! Това е госпожа Нимайер. И при най-малкия шум тя започва да чука, тогава знам, че съм прескочил границата към мецофорте. Иначе е мила жена. При това, когато човек се намира наблизо, звукът не е прекалено силен, а по-скоро дискретен. Ако сега свиря фортисмо… Момент…\nСвири максимално силно и крещи, за да надвика гърмящия контрабас…\n…човек би казал, че не звучи прекалено високо, но това се чува горе при госпожа Намайер и долу при домоуправителя, и отсреща при съседите. Те по-късно ще се обадят по телефона…\nДа, това е което наричам пробивна сила на инструмента. Свързано е с ниските трептения. Някои мислят, че флейтата или да речем тромпетът звучат по-силно. Но не е вярно. Никаква пробивна сила. Никакво поле на въздействие. Нямат body, както казват американците. Аз имам body, респективно моят инструмент има body. И това е единственото, което ми харесва в него. Иначе е истинска катастрофа.\nСлага пред себе си увертюрата към „Валкюра“.\nУвертюра към „Валкюра“. Сякаш се появява бялата акула. Контрабас и виолончело в унисон. От изписаните тук ноти свирим може би само петдесет процента. Това тук…\nТой изпява пасажа.\n…това мигновено изкачване нагоре, това са всъщност само квинтоли и секстоли. Шест единични тона. С бясна скорост. Съвършено невъзможно е да се изсвири.\nНе се знае дали Вагнер е бил по-наясно с това. По всяка вероятност не. Във всеки случай му е било все едно. И той е презирал оркестъра. Оттам и преграждането му със завеси в Байройт, уж заради акустиката. В действителност заради презрението към него. И главно Вагнер е обръщал внимание най-вече на шумовите ефекти, а именно – на театралната музика, разбирате ли, акустичните кулиси, цялостното музикално произведение и т.н. Отделният тон няма никакво значение. Същото е и в шеста симфония на Бетовен, или в последния акт на „Риголето“ – мълниеносно, без всякакви задръжки са изписали партитурите с ноти, които никой контрабас не е в състояние да изсвири. Никой. И въобще твърде много се изисква от нас. Ние и без това сме тези, които най-много трябва да се напрягат. След всеки концерт съм прогизнал от пот, не мога да облека два пъти една и съща риза. По време на опера губя средно по два литра течности, и по още един литър по време на симфоничен концерт. Познавам колеги, които се занимават с кроскънтри или вдигат гири. Аз лично не. Но някой ден, точно в оркестъра, така ще се сгромолясам, че няма да мога да се съвзема повече. Защото да свириш на контрабас е въпрос на сила, и изначално няма нищо общо с музиката. Заради това едно дете никога не може да свири на контрабас. Аз самият съм започнал на 17 години. Сега съм на 25. Не съм се захванал доброволно с това. По-скоро така, както девствено момиче зачева дете, по чиста случайност. Минал съм през блокфлейта, цигулка, тромбон и диксиленд. Но това беше много отдавна, а междувременно сега отхвърлям джаза. Впрочем не познавам колега, който доброволно да се е захванал с контрабас. И като че ли е обяснимо. Инструментът никак не е удобен. Контрабасът е, как да кажа, по-скоро една пречка, отколкото инструмент. Не може да го носите, трябва да го влачите, а ако падне, свършено е с него. Не може да се побере в колата, ако не разтеглите предната дясна седалка. И колата вече е пълна. В жилището непрекъснато трябва да го избягвате. Той изглежда толкова… толкова нелепо, знаете ли, не е като пианото. Пианото е като мебел. Можете да го затворите и да го оставите да си стои така. Но него не. Той винаги стои наоколо като… Имах един чичо, който непрекъснато беше болен и се оплакваше, че никой не се грижи за него. Така е и с контрабаса. Ако имате гости, веднага става център на внимание. Всички говорят само за него. Ако искате да останете насаме с някоя жена, той е тук и следи всичко. Ако станете интимни, той Ви наблюдава. Винаги имате чувството, че Ви се надсмива и прави целия акт нелеп. И естествено това чувство се предава и на партньорката и тогава … Вие сами знаете, колко незначителна е границата между нелепостта и физическата любов и същевременно колко са несъвместими. Колко жалко! Това просто не подобава. Извинете…\nСпира музиката и отпива.\n…Знам. Не му е тук мястото. И по принцип не Ви засяга. Може би само Ви обременява. И Вие си имате своите проблеми в тази област. Но позволено ми е да се вълнувам. И бих искал поне веднъж да имам право да кажа ясно мнението си, за да не си мислят някои, че ако си музикант от Държавния оркестър, нямаш подобни проблеми. Защото от две години не съм имал жена и за всичко е виновен той! Последният път беше през 1978, тогава го скрих в банята, но и това не помогна, духът му витаеше над нас като фермата…\nАко поне още един път бъда с жена – не е много вероятно, защото съм вече на 35; но има и такива, които изглеждат по-зле и от мен. Аз съм все пак държавен служител и все още мога да се влюбя!\nЗнаете ли… аз се влюбих. Или по-скоро хлътнах, не знам. И тя още не знае. Тя е същата, за която говорих преди… от ансамбъла към операта, тази младата певица, Сара се казва. Всичко е твърде невероятно, но ако… ако някога се стигне дотам, то аз ще настоявам да го правим у тях. Или в хотел, или навън сред природата, ако не вали…\nАко има нещо, което той не понася, това е дъждът когато вали той се свива, респективно се разширява, целият се издува, дъждът изобщо не му понася. Така, както и студът. Когато е студено, той се разкривява. Трябва да го загрявате най-малко 2 часа преди свирене. Преди, когато бях в камерния оркестър, изнасяхме през ден концерти в провинцията, в някакви замъци, църкви, по време на зимните тържества. Не можете да си представите какви неща има. Във всеки случай трябваше да тръгвам винаги два часа по-рано от останалите, сам във фолксвагена, за да мога да загрявам моя бас в отвратителни хотелчета, върху камините в някоя сакристия като някакъв стар болник. Да, това обвързва, това ражда любов, мога да Ви кажа. Един път по време на снежна буря през 1974 г. заседнахме между Етал и Оберау. Чакахме в продължение на два часа службите за разчистване. И тогава му отстъпих палтото си. Топлих го със собственото си тяло и за концерта беше във форма, а в мен вече се зараждаше един опустошителен грип. Ще ми позволите да отпия. Не, никой не може да бъде роден контрабасист. Дотам водят заобиколни пътища, случайности, разочарования. Мога да Ви кажа, че при нас в Държавния оркестър от осем контрабасисти няма нито един, който да не е бил мачкан от живота и комуто ударите, които той му е нанесъл, да не са изписани и до ден-днешен на лицето му. Типична съдба на контрабасист е моята например: властен баща, държавен служител, немузикален, слабохарактерна майка, флейтистка, отдадена изцяло на музиката: аз като дете боготворях майка си; майка ми обича баща ми; баща ми обича по-малката ми сестра; мен, субективно погледнато, никой не ме обича. От омраза към баща си реших да не стана служител, а творец; за да отмъстя на майка си, избрах най-големия, най-тромавия, най-неподходящия за солово изпълнение инструмент, и квази, за да я нараня до смърт и неизлечимо да обидя баща си, станах все пак служител: като контрабасист в държавния оркестър, трети пулт. Като такъв изнасилвам всеки ден в образа на контрабаса, най-големия от женските инструмента – погледнато откъм формата – моята собствена майка, и този вечен кръвосмесителен символичен полов акт е естествено една продължаваща до безкрайност морална катастрофа и тази морална катастрофа е изписана на лицето на всеки басист. Толкова за психоаналитичната страна на инструмента. Само че това прозрение не помага много, защото … психоанализата е към края си, и самата психоанализа е наясно с това. Защото, първо, психоанализата задава много повече въпроси, отколкото тя самата е в състояние да разреши, като хидра-образно казано – която сама си отсича главата, и в това е вътрешното нерешимо противоречие на психоанализата, в което тя самата се задушава и второ, психоанализата днес е всеобщо благо. Всеки го знае. В оркестъра от дванадесет души повече от половината ходят на психоаналитик. Можете да си представите, че това, което може би преди сто години щеше или можеше да бъде сензационно научно откритие, днес е станало дотолкова нормално, че не вълнува никого. Или се учудвате, че десет процента от хората са потиснати. Учудва ли Ви това? Мен не ме учудва. Виждате ли? И затова нямам нужда от психоанализа. Много по-различно би било, след като и без друго говорим за това – ако имахме психоанализа преди сто и петдесет години. Тогава например някои неща от Вагнер щяха да ни бъдат спестени. Все пак човекът е бил свръхневротичен. Едно произведение като „Тристан“ например, най -голямото, което е създал, как мислите, че е възникнало? Най-вече заради това, че е имал отношения с жената на един свой приятел, която години наред го издържала. И тази измама, това, как да кажа, това непристойно и жалко поведение така го е терзаело, че тъкмо поради това е трябвало да създаде уж най-великата любовна трагедия на всички времена. Абсолютно изтласква – не към абсолютна сюблимация. „Висша наслада“, et cetera, чували сте. Тогава прелюбодеянието е било нещо свръхестествено. И представете си сега, че Вагнер с този си проблем беше отишъл на психоаналитик? Да, едно е ясно – „Тристан“ никога нямаше да се роди. Това е доказано, защото неврозата нямаше да е достатъчна за това. Впрочем Вагнер е биел и жена си. Първата, естествено, втората не. Със сигурност не е. Но първата я е биел. И изобщо е бил неприятен човек. Може да е бил страшно любезен, невероятно шармантен. Но неприятен. Мисля, че той дори и себе си не е можел да понася. Непрекъснато е имал обриви по лицето от… отвращение. Но жените са го харесвали, една след друга. Имал е голяма власт над жените, човекът. Непонятно…\nПревод от немски: Калина Димитрова


Бинокъл за нощно виждане Sightmark USA Ghost Hunter 1x24 - комплект\nНачало » Бинокъл за нощно виждане Sightmark Ghost Hunter 1x24 - комплект\nБинокъл за нощно виждане Sightmark Ghost Hunter 1x24 - комплект\nБез данък : 839,42лв.\nКод на продукта : SM15070\nСамо за 99.05 лв. на месец\nБинокъл с две зрителни тръби, който предлага удобно наблюдение – освен, че е комфортно за очите, осигурява и по-подробна картина от биноклите само с една зрителна тръба. Този бинокъл може да бъде използван по два начина - сложен на главата, благодарение на включения в комплекта аксесоар, освобождавайки по този начин ръцете и същевременно осигурявайки по-голямо удобство при продължителни операции или може да се носи в ръка, когато търсите своята цел. Оборудван с много мощен инфрачервен прожектор, този бинокъл ще ви осигури ярка и ясна картина на цели в малък обсег при условия на много ниска осветеност или при пълна тъмнина. Леката му и издръжлива полимерна конструкция допринася за устойчивостта му за цял живот. Бинокълът автоматично се изключва, когато е изложен на ярка светлина, запазвайки тръбата за нощно виждане и осигурявайки употреба с години.\n*Изпитан и препоръчан продукт от Ловния клуб на Северна Америка.\nЗрително поле (м/100 м) 54\nРезолюция 30 линии/мм\nПредишен артикулБинокъл Konusvue 7x50...


С редица инициативи отбелязахме Националната седмица на четенето, която се проведе от 22 до 26 октомври.\nВъв вторник на подготвителната група гостува баба Златка. Тя прочете на децата приказките „Косе Босе” и „Сливи за смет”.Най-малките възпитаници на нашето училище я слушаха с голям интерес. После демонстрираха уменията си да преразказват и драматизират приказка.\nУчениците от 1 "А" клас бяха на гости на 2 "Б" клас, където големите каки и батковци им четоха народни приказки с поука, гатанки, басни и стихове.\nУчениците от 1 "Б" бяха на гости на 4 "Б" клас. Четоха им приказки - "Тримата братя и златната ябълка “. И в знак на благодарност, първокласниците им направиха илюстрации към приказката!\nПърви "В" клас посрещна четци от 5 "Г" клас. Малките първокласници слушаха приказката "Маша и мечокът" и направиха илюстрации, които подвързаха като книжка и я подариха на големите какички и батковци .\nВторокласниците от "В" клас бяха на гости на децата от 1 "Г". Четоха им стихотворения на есенна тематика и им подариха табло-картина „Есен”. Малките домакини ги посрещнаха с песента „Първи клас”. В края на часа всеки първокласник подари на съученик от 2"В" клас саморъчно изработен книгоразделител, с лика на патрона на нашето училище. Така първокласниците поздравиха и за предстоящия празник 1-ви ноември - Ден на народните будители.\nУчениците от 3 "Г" клас пък проявиха огромно въображение и изработиха собственоръчно книжки и комикси.\nЦялата седмица в часовете на всички класове се проведе маратон на четенето –по-големите четяха приказки, басни и разкази на по-малките. Те им разказваха колко чудни светове се разкриват пред погледите им, когато четат интересна книга. Убеждаваха ги, че е по-забавно да прочетеш книгата, а не да изгледаш филма, защото така се развива въображението и работи мисълта.


Пускат в продажба и лук "без сълзи" | Вестник "ДУМА"\n17 Януари 2022понеделник03:55 ч.\nПускат в продажба и лук "без сълзи"\nНа американския пазар пускат и лук "без сълзи", съобщи "Индипендънт". Sunions е първият сорт от този зеленчук, за който се твърди, че не кара готвача да плаче.\nОт компанията уточняват, че са били необходими над 30 години за отглеждане на по-малко лютящи сортове лук, за да се намери такъв, при който отделяните изпарения не са достатъчно силни, за да предизвикват сълзи в очите.\nМного хора са се опитвали да разберат как да спрат да плачат при рязане на лук: чрез замразяване, накисване във вода, кълцане по определен начин, използване на лъжица - списъкът е безкраен. Но, за съжаление, сълзите изглеждаха неизбежни. С новия зеленчук това е на път да се промени, коментират експерти.


С 20% падат наемите на складовете около летището\nСега близо до столичния аеродрум имотите от сегмента се предлагат за наемане от 1 до 7,5 евро за единица площ. Най-евтино - за 1000 евро, може да се арендова склад с площ от 1000 квадрата. Най-много пари - 28 000 евро, се искат за имот от 7000 кв. м. Максималната оферта на квадрат е за склад от 1000 квадрата, разположен върху парцел от 4 дка.\nНай-ниските средни цени в сегмента се оферират в Орландовци, показва статистиката. Най-евтиният наем там е 1200 евро, а най-високият - 12 000 евро.\nВ района на Кремиковци, около нарочения за затваряне комбинат, най-евтино - за 3000 евро, може да се наеме имот от 1000 квадрата. Над 14 пъти по-висок наем - 41 120 евро, се искат за склад от 7020 кв. м.\nПо протежение на бул. „Ботевградско шосе" обявите за наемане на складове са в тесни граници от 5 до 8 евро за квадратен метър. Най-ниската от 1500 евро без ДДС е за помещение от 300 квадрата в нова бизнес сграда. Максималната оферта от 6500 евро е за склад от 1300 квадрата с височина 11 м. Най-скъпо на единица площ се предлага за наемане имот от 500 квадрата.\nВ промишления район около гара Искър предлагането е най-високо, показва статистиката. Офертите са от 3 до 9 евро за кв. м. Най-евтино - за 830 евро без ДДС, месечно може да се наеме склад от 330 квадрата, като към него се дава безплатно за 1 година офис. Най-високата оферта - 153 000 евро без ДДС, е за логистичен център от 17 000 кв. м с височина на помещенията от 10 м. Конюнктурата в сегмента в тази част на София не се е променила особено за последните 6 месеца.\nОфертите в района около Сточна гара са в широки граници от 3 до 8 евро за квадрат. Най-високата от 26 250 евро е за склад от 4376 квадрата с височина 9 м. Най-скъпо на единица площ се оферира имот, разположен около бившия хладилен завод. Най-ниският наем от 900 евро се иска за склад от 300 квадрата и височина само 3,2 м.\nВ Илиянци разликата между максималната и минималната оферта на квадрат вече е 5 евро срещу само 1 евро преди 6 месеца, показва статистиката. Най-евтино - за 1500 лв., 1,67 лв./кв. м, може да се наеме склад от 900 квадрата срещу "Металснаб". Най-скъпо - за 28 500 евро, се оферира отопляем имот от 7500 квадрата. Най-скъпо на единица площ се дава под наем склад от 4000 квадрата, разположен върху терен от 17 дка.\nПо протежение на Околовръстното складовете се оферират от 3 до 7 евро за кв. м. Най-малко пари - 1000 евро, се искат за имот от 310 квадрата близо до с. Чепинци. Най-високият обявен наем от 20 250 евро е за логистичен център в строеж с площ от 3000 квадрата близо до бул. "Цариградско шосе".\nНай-много оферти има за Гара Искър и Илиянци\nНай-много оферти за логистични площи над 300 квадрата в София - по 50 има за районите на гара Искър и Илиянци, сочи статистиката.\nНай-малко предложения за наемане в сегмента - само 8 има за зоната около Кремиковци. Очаква след закриването на злополучния металургичен комбинат, тровил десетилетия София, предлагането там да нарасне, което допълнително ще окаже натиск върху цените на складовите площи в района.\nПреди задълбочаването на кризата от есента на миналата година търсенето от страна на бизнеса бе за качествени складове с площ над 1000 квадрата, но предлагането не бе голямо. Повечето оферти бяха за стари цехове, превърнати в складове, които не отговарят на съвременните стандарти. Сега има оферти и за модерни площи, защото немалко големи фирми свиха дейността си.\nЗа да привлекат нови наематели и да задържат старите немалко от собствениците на складове свалят наемите или предлагат по-ниски цени на обслужването.


Жените отчаяни - не могат да си намерят сносен партньор - Последни Новини от DNES.BG\nЖените отчаяни - не могат да си намерят сносен партньор\nОстават два пъти с разбити сърца през живота си, сочи ново изследване\n2 яну 2014 21:42, Александър Попов\nБританските жени средно целуват в живота си 15 мъже, изживяват две дълготрайни любовни връзки и два пъти остават с разбити сърца, докато открият половинката на мечтите си. Това разкри изследване, публикувано във в. "Дейли мейл".\nПоданичките на Нейно Величество преминават средно през четири сексуални приключения-еднодневки, докато при мъжете те са с две повече.\n60 на сто от анкетираните дами обаче се оплакват, че стигат до отчаяние и не могат да открият сносен партньор. 25% пък признават, че са се излъгали в избрания партньор.\nПреди да се задомят, преминават през четири разочароващи първи срещи с потенциални съпрузи. Британците от мъжки пол вече били склонни да се женят в по-млада възраст. Сега те се престрашават да застанат пред олтара на 22 години. Преди едно десетилетие те са считали, че идеалната възраст за венчавка е 24 години.\nПроучването установило, че средно британският мъж има по десет сексуални партньорки през жизнения си път, докато жените се радват на сравнително по-малко завоевания - седем.\nТо било поръчано от издателска къща, във връзка с пускането на пазара на новия роман на Грейм Симсиън "The Rosie Project", съобщава БТА. В него се разказва за трудностите на главния герой да открие идеалната съпруга.\nОще по темата: ученисексизследванелюбовни връзки\nРаботещ на Острова преди 7 години\nАми нормално, като цял живот им обесняват, че са принцеси и мъжете трябва да ги издържат и да се грижат за тях непрестанно! А точно на Острова нещата са тотално на обратно ВЕЧЕ- в един момент разбирак каква е ИСТИНАТА и жените ходят по баровете на групички да търсят прилично изглеждащи младежи, които дърпат брутално с мили красъци "Тази вечер си с мен"!\n500 преди 7 години\nДо Николинаа жената трябва да е тигрица в леглово, богиня в кухнята, добър психолог, който да разбира и да подкрепя мъжа, с когото е, да не бърка мъжете с БАЩА СИ, дао е материално независима и да държи на мъжа си малко повече от себе си. В противен случай - както става ясно от коментара - това е мислене на потенциална *** или най- малкото ку*ва.\nДо Анонимен....британки аааа опааа ..............Лъжат ! Това е статистика какво правят на Острова , а извън тази територия всички ги знаем ...\nО-о-о тигре, тигре леимаш ли пари, имаш ли пари, глупави жени.О-о-о тигре, тигре леняаш ли пари, нямаш ли пари, стари бабички.А-а-а-а-а-а-а опала.\nНиколина преди 7 години\nМъжа трябва да е работещ, да има кола и къща, а не да ЖИВЕЕ ПРИ МАЙКА СИ! 10 висши ако ще да има, няма ли пари Е НИЩО!!!\nТрябва да се отбележи и че думите под 18 в Англия имат малко по-различен смисъл, а именно - под 18 stones, което е 18 х 6,35кг = 114,3кг. Така, че и за някои "малки" си трябват сумо умения.\nKo? Не... преди 7 години\nХе хе хе, тез британки много скромни ...средно по 7 сексуални партньора, ама по-скоро на месец :))) моите впечатления са, че много много не подбират...\nИ аз съм разочарован, че британките под 100 кг са рядкост.\nE kak ще си намерят като нямат сносни критерии за партнйор.\nОтчаяние и разочорование се получава, когато има свръх очаквания.Бъдете реалистки и в тоя объркан свят и не искайте невъзможното, така ще видите, че има достатъчно свестни мъже, които дори и да не блестят външно, имат качества, с които превъзхождат останалите и допадат точно на вас.Това е просто съвет, ако искате го следвайте, ако искате бъдете нещастни. :)\nБританците имали повече сексуални контакти от британките.Това значи че се плющят помежду си.Не е лошо да го знаят тези дето си стягат куфарите за Острова.Тръгват като аслани ама да не се върнат съдрани.\nВсе съм се чудил на рускините и не само на тях.Бьeт, значит любит!\nУжасно са комплексирани българските мъже-личи си от коментарите.\nИде ли... преди 7 години\nНе бойте се британски мадами, каки, лелки и прочие.... От вчера вече мозем спокойно да Ви идваме на гости и да оставаме Ваши верни и желани половинки... Докато Вашите алкохолици се наливат в кръчмите, ние ще топлим Вашите гнезда :-)\nМи да дойдат в БГ.\n07:51 Най-малко 150 души са ранени от торнадо в Чехия\n5 Непълнолетно момче от Варна подготвяло палеж на храм


Кадик: „И такива хора сега са във властта? Честито, България“ | Авантаж\nНека бъдем честни: ако през последните години е искал да промени нещо, Борисов можеше да го направи. С него на премиерския пост не можем да очакваме истински напредък, казва Даниел Кадик от фондация „Фридрих Науман“.\nДВ: От днес България си има ново правителство, начело на което стои старият премиер. Бойко Борисов за трети път – изненада ли Ви това?\nДаниел Кадик: Не, едва ли някой се е изненадал. Изненада беше обаче начинът, по който Борисов формира новото правителство – от самото начало беше ясно, че националистите ще са коалиционният партньор на ГЕРБ. Не бяха проведени никакви смислени дискусии с други партии. Нямаше и никакви размисли за това дали няма да е добре да се сформира коалиция с участието на всички партии с цел съставяне на технократско правителство.\nДВ: Двама от националистическите лидери получиха вицепремиерски постове. Как ще коментирате тези назначения? И какво, според Вас, мисли ЕС по този въпрос?\nКадик: Няма как да кажа какво мисли ЕС. Но мога да кажа какво би трябвало да мисли ЕС и най-вече Европейската народна партия (ЕНП), в която членува партията на Борисов ГЕРБ. ЕНП би трябвало да се запита дали този български кабинет е правителство, с което може да се работи – особено в контекста на предстоящото българско председателство на ЕС, което започва на 1 януари 2018. Ако помните, през 2014 година, когато Бойко Борисов искаше да стане премиер, от ЕНП отправиха апел към ГЕРБ да не се коалират с „Атака“. Този път обаче оттам не се чу отчетлива критика. А това е много опасно. Защото двамата националистически вицепремиери не само ще седят на масата за преговори от януари 2018 нататък, когато страната поеме председателството на ЕС, но и ще водят тези преговори и дискусии.\nСилно притеснителен е фактът, че хора, които са известни по-скоро с прояви на ксенофобия, с националистически възгледи и близост до Москва, ще се занимават с въпроси от сферите на икономиката, отбраната и демографията. Да не забравяме, че Красимир Каракачанов ще отговаря не само за отбраната, а и за вътрешната сигурност. А ние видяхме много добре какво разбира той под вътрешна сигурност – когато дни преди изборите привърженици на неговата партия се опитваха да спрат пристигащи от Турция хора и дори отчасти използваха насилие. Впрочем, хората на Каракачанов са и сред организаторите на Луков марш. И такива хора сега са във властта? Честито, България…\nДВ: В публикациите си за България чуждите медии акцентират най-вече върху влизането на националистите във властта. Но няма ли и други притеснителни теми?\nКадик: За съжаление Европа сякаш не обърна достатъчно внимание на тази вероятност – националистите да влязат в управлението. Особено, както вече казах, ЕНП. Но има и други въпроси, които будят тревога: така например в коалиционното споразумение не е включена темата за съдебната реформа. С много общи думи се говори за антикорупционна реформа, но за мен това е само въздух под налягане. Не мисля, че можем да очакваме истински реформи. А иначе националистите внасят в това правителство една протекционистка агенда, която всъщност вече сме виждали – тъй като през последните години подкрепяха властта, националистите успяха да прокарат няколко свои предложения: например закона срещу чуждестранните търговски вериги. Притеснително е също така, че г-н Каракачанов е бил агент на комунистическите тайни служби. Факт, който дълго време беше игнориран. И сега този човек е вицепремиер.\nДВ: И все пак: твърди се, че този кабинет ще е по-стабилен от предишния и най-вероятно ще изкара мандата си докрай. Каква е Вашата прогноза?\nКадик: Факт е, че досега Борисов не е изкарал нито един мандат докрай. И първия, и втория път той се оттегли преждевременно. Все се препъваше в протести, в конфликти. Всъщност, единственото по-стабилно нещо този път е, че правителството разполага със собствено мнозинство в парламента. Стабилност по отношение на ценностите, на икономическото развитие, на развитието на обществото – такава няма и няма да има. Впрочем, стабилността може да бъде и нещо много лошо. През последните десет години България стабилно отказваше да проведе рефоми в правосъдието, в борбата срещу организираната престъпност или пък в антикорупционната битка. И ако това е стабилност, пак трябва да кажа: Честито, България…\nАвантаж по dw.com\nTags: Борисов 3, гафове, Кадик


Нов сайт на УХТ – Университет по Хранителни Технологии – Блог на Калин Василев\nКато възпитаник на Университета по Хранителни Технологии град Пловдив, специалност “Индустриален мениджмънт” не ми е безразлично как се представя УХТ и какво име си изгражда университета в Интернет пространстовото. Най-важното за една огранизация в интернет е да има готин и качествен сайт, чрез който да поднася информация за настоящи и бъдещи посетители или контрагенти.\nЗа УХТ това се отнася за настоящи и бъдещи студенти. За никой не е тайна, че старият сайт на университета не даваше никаква информация и беше много “изостанал” – технически и морално.\nПреди няколко дни от УХТ промоцираха новият си, обновен сайт – www.uft-plovdiv.bg. Колко неприятно очарован останах от него. Тези хора май незнаят както причиняват на Университета с новия дизайн.\nГлавата на сайта – header казано по по-модерен начин\nПо-мрачна снимка на УХТ незнам дали ще мога да видя някъде. Дори в светъл ден не може да го видите по този начин. Прилича на някакъв затвор по време на слънчево затъмнение. И най-лошото е, че от ръководството на Университета са си го харесали.\nТова в лявата част, зад герба на УХТ се върти като слънче в кръговидни движения. Не искам да го коментирам, защото само се ядосвам. Имам един въпрос към Ръководството – УХТ да не е цирк, че слагате такива панаирджийски флаш анимации? Нима това панаирджийското се съчетава с мрачната снимка на сградата на университета?\nНо да преминем по-надолу към централната част на сайта.\nПредвидливо са оставили място за новини, който се въртят с един джаваскрипт, който повече би отивал на сайт за продажба на дрехи втора употреба, отколкото да уважавана институция като УХТ. Имаме и още едно помощно меню, чийто основни категории са dolno3, dolno4 и т.н. Поне да бяхте се потрудили преди да го пуснете официално да създаде някакви категории, дори и да няма текст в тях.\nМога само да ги похваля, че са предвидили място за начините да стигнете до УХТ и за анкета. Все пак обратната връзка с посетителите е много важна. Има един сектор “Реклама”. Ние да не сме сайт за запознанства или някакъв сайт за продажба. Това рекламно каре, много не на място е сложено на сайт за висше учебно заведение. Ние да не сме комерсиален сайт ?\nВсяка една страница на сайта има опция за оставяне на коментари. Не се излагайте, това не е блог всеки да може и да хули навсякъде. Защото това ще стане, като го знам средно статистическия потребител – студент. Това прилича на блог – сериозно!\nПреди време ви бях разказал затова как намерих спонсори за нов сайт на УХТ, но Ректора не даде да се спомене затова. Старата версия била отлична и пълна с информация.\nМи айде радвайте се на новият сайт на УХТ, който още в началото вдъхва мрачност и негостоприемственост.\nМисля, да спра с критиките до тук и да кажа нещо положително. При всички положения сайта е по-добър от предния. Но не и в този си вид. Трябваше от УХТ да положат още малко усилия и да понапълнят с информация и оформят сайта, а не да го пускат в този му вид. Има какво да се работи.\nПловдивУниверситетУнивеситет по хранителни технологииУХТ\n0 Comments 1492\n« Пиреос изкупува Първа Инвестиционна Банка – ПИБ !?\nБизнес план – описание на дейността »


Doori Подхранващ Шампоан За Изтощена Коса\nНачало Конвенционална козметика Козметика за Коса Doori - Подхранващ шампоан с Жен шен и Арган за суха и изтощена коса Jin Hyeon Dan, 500 мл.\nDoori - Подхранващ шампоан с Жен шен и Арган за суха и изтощена коса Jin Hyeon Dan, 500 мл.\nПодхранващия шампоан за суха и изтощена коса на Doori, заздравява косата, подобрява еластичността на косъма, подхранва скалпа и предпазва краищата от цъфтене и накъсване.\nКомбинацията от жен шен, лотос, макадамия и вечерна иглика, укрепва скалпа и косата. Подхранва космената луковица и подобрява растежа на косата.\n- Арганово Масло - укрепва, хидратира, възстановява блясъка, защитава косата от топлинна обработка и UV лъчи.\n- Течна коприна - изглажда повърхността на косъма и придават на косата интензивен блясък.\nСъстав(INCI): Water, Chrysanthemum Sibiricum Extract, AmmoniumLauryl Sulfate, AmmoniumLaureth Sulfate, Dimethicone, Cocamidopropyl Betaine, Cocamide MEA, Houttuynia Cordata Extract, Agrimonia Eupatoria Extract, Fragrance, Carbomer, Lauramine Oxide, Methylparaben, Triethanolamine, Steareth-20, Menthol, Panax Ginseng Root Extract, Guar Hydroxypropyltrimonium Chloride, Propyleneglycol, Steareth-2, Disodium EDTA, Allantoin, Panthenol, Nelumbo Nucifera Flower Extract, Oenothera Biennis (Evening Primrose) Seed, Extract, Argania Spinosa Kernel Oil, Butylene Glycol, Methylchloroisothiazolinone, Methylisothiazolinone.


ИНВЕСТИЦИОНЕН ФОНД СЕАФ ТРАНС-БОЛКАН ФОНД БЪЛГАРИЯ\nФондът за подпомагане на малки и средни предприятия (СЕАФ) управлява мрежа от фондове за рискови инвестиции, които осигуряват финансиране под форма на дялово участие в бързо растящи малки и средни предприятия от новите пазарни икономики в Източна Европа, Южна Америка и Азия. СЕАФ присъства активно в 10 страни и има инвестиции в повече от 150 фирми (включително 23 в България чрез фонда си Кеърсбек-България). Фондът съчетава финансова подкрепа и пряка техническа помощ, с цел да подпомогне своите партньори да се разрастват устойчиво за продължителен период.\nВ момента СЕАФ предлага финансиране на българския бизнес чрез новоучредения си фонд Транс-Болкан. Този фонд разполага с 24 милиона долара, които ще бъдат инвестирани в малки и средни частни предприятия от България, Румъния, Хърватско, Македония, Босна и Херцеговина и Албания. Акционери в Транс-Болкан са Международната финансова корпорация (IFC), Черноморската банка за търговия и развитие (BSTDB), Норвежкия инвестиционен фонд за развиващите се страни (Norfund), Финландският фонд за индустриално коопериране (Finnfund), Швейцарският държавен секретариат по икономическите въпроси (SECO), Германската корпорация за развитие (DEG) и (чрез СЕАФ) Американската агенция за международно развитие (USAID).\nТранс-Болкан не работи като банка - финансирането, което осигурява, е под различни форми на дялово участие, като закупува новоиздадени акции във фирмата и по този начин Фондът става съдружник в бизнеса с дял от 20% до 49%. При необходимост се осигурява и допълнително финансиране под формата на заем. Първоначалната инвестиция е от USD 100 000 до USD 500 000, с възможност да бъде увеличена до USD 1 000 000.\nПоследващо финансиране също може да бъде осигурено от СЕАФ, или съвместно с други финансови институции. В рамките на пет години, след успешното развитие на фирмата, СЕАФ очаква да продаде акциите си с печалба, обратно на останалите акционери или на стратегически или финансов инвеститор. По този начин Фондът е идеален партньор за фирми с потенциал за дългосрочен растеж.\nКато съдружник във фирмата, СЕАФ е силно мотивиран да прави всичко, което може, за да подпомогне развитието на фирмата. След осъществяването на инвестицията, Фондът осигурява пряка помощ на своите партньори в области като стратегическо планиране, маркетинг и продажби, счетоводство, кандидатстване за банкови заеми и управление на персонала. СЕАФ също така си партнира с множество международни консултантски организации, като FLAG, VOCA, BESO, SES, NMPC, SENTER и други, които могат да окажат допълнителна техническа помощ. Чрез своята мрежа от офиси в Източна Европа, Вашингтон и Холандия, СЕАФ също предлага осигуряване на оборудване и материали, и развитие на международните пазари.\nСЕАФ има интерес към фирми със следните характеристики:\nДобър продукт. Търсят се фирми, които предлагат висококачествени продукти или услуги, които дават на фирмата значително предимство пред конкурентите.\nДобре развит пазар. Продажбите на продуктите на фирмата трябва да имат отличен потенциал за растеж, на вътрешния и/или външния пазар.\nСилен управленски екип. Мениджърите трябва да бъдат енергични, опитни и всеотдайни, с доказани способности, които отлично разбират пазара на фирмата. Те трябва да работят за развитие на бизнеса и да не са ангажирани с други дейности и фирми.\nУспешен бизнес. СЕАФ търси съществуващи фирми с ръст в продажбите и печалбите, но в отделни случаи могат да бъдат разгледани и обещаващи нови проекти.\nЯсни финансови перспективи. Фондът се интересува от фирми, които ще повишават финансовите си резултати, така, че стойността на акциите, които СЕАФ притежава, да се увеличи с времето. Финансирането, което се осигурява трябва да се ползва за разширяване на бизнеса, вместо за преструктуриране на стари дългове или покупка на активи, които не допринасят за повишаване производителността.\nСЕАФ може да инвестира в повечето отрасли, като дава приоритет на полиграфия/производство на опаковки, дистрибуция, софтуер/интернет, медии, лека промишленост, ориентирана към износ, както и други отрасли с висок ръст. СЕАФ не инвестира във: финансови институции, недвижими имоти, стокови спекулации, производство и търговия на цигари, алкохол или оръжие, хазарт, неморални или опасни за здравето и околната среда дейности.\nЗаинтересуваните фирми трябва да представят бизнесплан и/или да се свържат със СЕАФ за допълнителна информация. Предоставената информация от фирмата се третира строго конфиденциално.\nОт 1989 година до сега СЕАФ е създал фондове в 10 страни от Централна и Източна Европа и Латинска Америка. С учредяването на настоящия Фонд, СЕАФ управлява над $ 120 млн. Той е направил над 150 инвестиции в местни МСП, които постигат действителен растеж в продажбите и нивото на заетост. В Югоизточна Европа, към настоящия момент СЕАФ управлява фондове в България, Македония, Хърватска и е Извънреден съветник на Албанския инвестиционен фонд за възстановяване. До сега СЕАФ има осъществени 43 инвестиции и има работен екип от 30 души, в своите регионалните офиси.\nОбединените в портфейла на СЕАФ рискови инвестиции в Югоизточна Европа представляват най-големият брой подобни инвестиции, извършени от инвеститор в региона. Работейки със седалището на СЕАФ във Вашингтон и Stichting-SEAF в Холандия, Фондовете на СЕАФ на Балканите са развили значими връзки за износ и внос на техните фирми, не само в други части на Централна и Източна Европа, но също така и в САЩ и Западна Европа. Като използва своя опит и развитите от тези Фондови мрежи, СЕАФ вярва, че Фондът ще развие една значима среда от успешни местни МСП, които да работят в съответствие с международните стандарти и практика на бизнеса.\nСофия 1504, България, ул. "Оборище" 45, п.к. 147, 943-4163, 943-4417, E-mail: office@seaf.bg http://www.seaf.bg/